Publication: Magyar Közlöny
Issue: MK-1998-118 (Year: 1998, Number: 118)
Era: 1990-2004
Section: 
Paragraph Index: 191

48. § A Btk. 188. §-ának (1) és (3) bekezdése helyébe a következő rendelkezés lép: „(1) Aki szeszes italtól befolyásolt állapotban vagy a vezetési képességre hátrányosan ható szer befolyása alatt vasúti vagy légi járművet, valamint gépi meghajtású vízi járművet vagy úszó munkagépet, avagy közúton gépi meghajtású járművet vezet, vétséget követ el, és egy évig terjedő szabadságvesztéssel, közérdekű munkával vagy pénzbüntetéssel büntetendő.” „(3) Aki szeszes italtól befolyásolt állapotban vagy a vezetési képességre hátrányosan ható szer befolyása alatt nem gépi meghajtású vízi jármű vagy úszó munkagép avagy közúton nem gépi meghajtású jármű vezetésével a (2) bekezdésben meghatározott következményt idézi elő, az ott tett megkülönböztetés szerint büntetendő.”

Source: https://magyarkozlony.hu/hivatalos-lapok/05a78f646343c3eb564cbbe4da42987badd5c2bd/dokumentumok/2e87dea2ff9f6b934366e95fa2c9ccc3195c580d/letoltes